CELEX: 52005PC0214
Language: fi
Date: 2005-05-26
Title: Ehdotus: Euroopan parlamentin ja neuvoston direktiivi julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta annetun direktiivin 2004/18/EY oikaisemisesta

Tärkeä oikeudellinen huomautus

|

52005PC0214

Ehdotus: neuvoston asetus Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä {SEK(2004) 924}  /* KOM/2004/0492 lopull. - AVC 2004/0163 */  

	[pic] | EUROOPAN YHTEISÖJEN KOMISSIO |Bryssel 26.5.2005KOM(2005) 214 lopullinen2005/100 (COD)Ehdotus:EUROOPAN PARLAMENTIN JA NEUVOSTON DIREKTIIVIjulkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta annetun direktiivin 2004/18/EY oikaisemisesta(komission esittämä)PERUSTELUTJulkisia hankintoja koskevia direktiivejä äskettäin muutettaessa julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetulla Euroopan parlamentin ja neuvoston direktiivillä 2004/18/EY[1] (jäljempänä ’direktiivi’) komission tarkoituksena oli säilyttää yli 50 prosentin osuudella rahoitettuihin palveluhankintoja koskeviin sopimuksiin sovellettavien kynnysarvojen taso muuttumattomana[2]. Kuten direktiivin 8 artikla osoittaa, yhteisön lainsäätäjä on vahvistanut tämän tarkoituksen. Rahoitetuille palveluhankintoja koskeville sopimuksille direktiivin 8 artiklan ensimmäisen kohdan b alakohdassa säädetty kynnysarvo oli 249 000 euroa, eli sama kuin se, jota sovelletaan muiden kuin liitteessä IV[3] tarkoitettujen hankintaviranomaisten (toisin sanoen niiden, jotka eivät ole keskushallinnon viranomaisia) tekemiin palveluhankintoja koskeviin sopimuksiin.Direktiivissä kynnysarvot on vahvistettu euromääräisinä, kun taas julkisia hankintoja koskevan WTO-sopimuksen mukaiset kynnysarvot, jotka säätelevät unionin kansainvälisiä velvoitteita, on vahvistettu erityisnosto-oikeuksina. Direktiivin 78 artiklassa säädetään järjestelmästä, jonka avulla komissio pystyy tarkastamaan kynnysarvoja ja tarkistamaan niitä, mikäli erityisnosto-oikeuksien ja euron välisten vaihtokurssien kehitys sitä edellyttää. Jos tarkistuksia tehdään, kynnysarvojen pitäisi säilyä olennaisesti saman tasoisina. Lainsäätäjä ei ole halunnut valtuuttaa komissiota tekemään muutoksia asiasisältöön[4].Sisältövirheen vuoksi 78 artiklan 2 kohdan b alakohdassa säädetään kuitenkin muun muassa, että yli 50 prosentin osuudella rahoitettuihin palveluhankintoja koskeviin sopimuksiin sovellettavat kynnysarvot on mukautettava nimenomaisesti ”liitteessä IV tarkoitettujen hankintaviranomaisten tekemiin julkisia palveluhankintoja koskeviin sopimuksiin sovellettavan tarkistetun kynnysarvon mukaisiksi”, minkä seurauksena kynnysarvot laskevat olennaisesti alhaisemmiksi. Tämä virhe huomattiin niin myöhäisessä vaiheessa lainsäädäntöprosessia, että sitä ei ollut enää mahdollista korjata oikaisulla. Korjaus on siis tehtävä lainsäädäntöteitse, minkä on tapahduttava riittävän ajoissa ennen seuraavaa kynnysarvojen tarkistusta, joka 78 artiklan 4 kohdan mukaisesti on julkistettava marraskuun alussa vuonna 2005.2005/100 (COD)Ehdotus:EUROOPAN PARLAMENTIN JA NEUVOSTON DIREKTIIVIjulkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta annetun direktiivin 2004/18/EY oikaisemisesta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 47 artiklan 2 kohdan, 55 artiklan ja 95 artiklan,ottavat huomioon komission ehdotuksen[5] ,ottavat huomioon Euroopan talous- ja sosiaalikomitean lausunnon[6],ottavat huomioon alueiden komitean lausunnon[7],noudattavat perustamissopimuksen 251 artiklassa määrättyä menettelyä[8],sekä katsovat seuraavaa:(1) Kynnysarvo, jota sovelletaan tiettyihin yli 50 prosentin osuudella rahoitettuihin palveluhankintoja koskeviin sopimuksiin, on tarpeen mukauttaa muiden hankintaviranomaisten kuin keskushallinnon viranomaisten tekemiin palvelusopimuksiin sovellettavaan kynnysarvoon siten kuin lainsäätäjä oli tarkoittanut hyväksyessään julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/18/EY[9].(2) Mukauttaminen pitäisi varmistaa myös silloin, kun kynnysarvoja tarkistetaan direktiivin 2004/18/EY 78 artiklan mukaisesti.(3) Sisältövirheen vuoksi direktiivin 2004/18/EY 78 artikla ei tällä hetkellä takaa tarkoitetun mukauttamisen toteutumista. Siksi 78 artiklan 2 kohdan b ja c alakohta olisi oikaistava siirtämällä b alakohdasta c alakohtaan viittaus 8 artiklan ensimmäisen kohdan b alakohtaan,OVAT ANTANEET TÄMÄN DIREKTIIVIN:1 artiklaKorvataan direktiivin 2004/18/EY 78 artiklan 2 kohdan b ja c alakohta seuraavasti:” b) 67 artiklan 1 kohdan a alakohdassa säädetty kynnysarvo liitteessä IV tarkoitettujen hankintaviranomaisten tekemiin julkisia palveluhankintoja koskeviin sopimuksiin sovellettavan tarkistetun kynnysarvon mukaiseksi;c) 8 artiklan ensimmäisen kohdan b alakohdassa ja 67 artiklan 1 kohdan b ja c alakohdassa säädetyt kynnysarvot muiden kuin liitteessä IV tarkoitettujen hankintaviranomaisten tekemiin julkisia palveluhankintoja koskeviin sopimuksiin sovellettavan tarkistetun kynnysarvon mukaisiksi.”2 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä tammikuuta 2006.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.1 artiklaa sovelletaan [julkaisupäivä] alkaen.3 artiklaTämä direktiivi tulee voimaan päivänä, jona se julkaistaan Euroopan unionin virallisessa lehdessä .4 artiklaTämä direktiivi on osoitettu kaikille jäsenvaltioille.Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies Puheenjohtaja 

[1] EUVL L 134, 30.4.2004, s. 114.

[2] Katso tältä osin alkuperäisen ehdotuksen 8 artikla, KOM(2000) 275 lopullinen, 10.5.2000. (” Niiden palveluhankintoja koskevien sopimusten osalta, joista hankintaviranomaiset rahoittavat yli 50 prosenttia … kynnysarvo ei muutu. ”)

[3] Katso direktiivin 7 artiklan b kohdan ensimmäinen luetelmakohta.

[4] Katso tältä osin direktiivin johdanto-osan 17 kappale, jossa ei toisin mainita.

[5] EUVL C […], […], s. […].

[6] EUVL C […], […], s. […].

[7] EUVL C […], […], s. […].

[8] EUVL C […], […], s. […].

[9] EUVL L 134, 30.4.2004, s. 114. Direktiiviä on viimeksi muutettu Euroopan parlamentin ja neuvoston direktiivien 2004/17/EY ja 2004/18/EY muuttamisesta hankintoja koskevien sopimusten tekomenettelyihin sovellettavien kynnysarvojen osalta 28 päivänä lokakuuta 2004 annetulla komission asetuksella (EY) N:o 1874/2004 (EUVL L 326, 29.10.2004, s. 17).